La jove gimnasta Adriana Pérez rep el reconeixement de l'Ajuntament de Llíria
15 de abril de 2025

Representants de la Corporació municipal de Llíria han rebut esta vesprada, a Ca la Vila, a la gimnasta del municipi, Adriana Pérez Inarejos, en reconeixement pels seus últims triomfs en la modalitat de Fit Kid.

La jove esportista va sumar tres medalles d'or en el Campionat d'Europa que es va celebrar el mes d'octubre passat a Sofia (Bulgària). Va finalitzar en primera posició en les categories d'Individual, Acro Dance Team i Acro Dance Big Group.

Adriana Pérez va començar a practicar Fit Kid, una disciplina esportiva que combina dansa amb exercicis gimnàstics, a l'edat de 5 anys. Des de llavors ha desenvolupat una exitosa carrera en diferents tornejos nacionals. Actualment, forma part del Club Souldance de Manises.

L'alcalde Joanma Miguel i l'edil d'Esports, Nico Marco, han volgut felicitar, en nom de la ciutat, a esta veïna “per la seua ja brillant carrera malgrat la seua joventut, la qual cosa representa tot un orgull per a Llíria”. En este sentit, el regidor ha ressaltat que “sempre representa una satisfacció vore com ixen noves destacades esportistes en disciplines minoritàries, i Adriana és un clar exemple d'això, i que a base de molt de treball, enguany, a més, competix en la màxima categoria nacional amb tan sols deu anys”.